
ORSOfix V glass emulzija
OPIS I PRIMJENA PROIZVODA

ORSOFIX V glass emulzija je dubokopenetrirajući silikatni temeljni premaz na bazi vodenog stakla i nanoakrilnih polimera, namijenjen impregnaciji, učvršćivanju i stabilizaciji mineralnih građevinskih podloga prije ugradnje završnih slojeva. Zahvaljujući vrlo niskoj viskoznosti i izrazitoj sposobnosti prodiranja duboko u podlogu, učvršćuje površinski sloj, smanjuje upojnost, homogenizira podlogu i povećava prionjivost svih naknadno ugrađenih ORSO sustava. Proizvod je posebno namijenjen za pripremu oslabljenih, kredastih, vapnastih, starih i vrlo upojnih mineralnih podloga te za restauraciju i sanaciju građevinskih konstrukcija prije ugradnje hidroizolacijskih, sanacijskih ili završnih sustava. Silikatna struktura omogućuje dubinsku konsolidaciju mineralne podloge uz smanjenje površinskog prašenja i pojave izcvjetavanja (eflorescencije).

ORSOFIX V glass emulzija sastavni je dio ORSO sustava hidroizolacija, sanacija betona i zaštite građevina te se koristi kao temeljni premaz prije ugradnje proizvoda ORSOpolybit 1K, ORSOpolybit 2K, ORSOpolyseal, ORSOHIDROPLAST i svih ORSO polimercementnih hidroizolacijskih sustava. 

Primjenjuje se za:

· učvršćivanje mineralnih podloga 

· dubinsku impregnaciju betona i cementnih površina 

· stabilizaciju starih i oslabljenih žbuka 

· smanjenje upojnosti podloga 

· pripremu podloge prije hidroizolacije 

· restauraciju povijesnih i sanaciju postojećih građevina 

· smanjenje pojave izcvjetavanja (eflorescencije) 

· impregnaciju arhitektonskog kamena u sustavu ORSOshield 

· pripremu podloga u sustavu ORSOHIDROPLAST 

· pripremu podloga za ORSO polimercementne sustave. 

Primjenjuje se na:

· beton 

· armirani beton 

· cementne estrihe 

· cementne i vapneno-cementne žbuke 

· stare cementne mortove 

· mineralne podloge 

· porobeton 

· prirodni kamen 

· arhitektonski beton 

· druge upojne mineralne građevinske podloge. 

SVOJSTVA

· dubokopenetrirajući temeljni premaz 

· vrlo visoka penetracija u mineralne podloge 

· učvršćuje i konsolidira oslabljene podloge 

· smanjuje i ujednačava upojnost 

· povećava prionjivost naknadnih sustava 

· smanjuje površinsko prašenje 

· smanjuje pojavu izcvjetavanja (eflorescencije) 

· vodoodbojna zaštita mineralnih podloga 

· kompatibilan sa svim ORSO hidroizolacijskim sustavima 

· kompatibilan s ORSO sanacijskim mortovima 

· može se nanositi četkom, valjkom ili raspršivanjem 

· prikladan za unutarnju i vanjsku primjenu 

· jednostavna primjena 

· na izrazito upojnim podlogama omogućuje primjenu sustavom „mokro na mokro”.

TEHNIČKI PODATCI

	Svojstvo
	Vrijednost

	Kemijska osnova
	Silikatna disperzija obogaćena nanoakrilnim polimerom

	Aktivna komponenta
	Vodeno staklo

	Izgled
	Tekućina

	Boja
	Prozirno bijela

	Gustoća
	približno 1,0 kg/L

	Viskoznost
	približno 5 mPa·s

	pH vrijednost
	8,0 – 9,5

	Vrijeme sušenja
	1 – 3 sata*

	Temperatura primjene
	+5 °C do +35 °C


* Ovisno o temperaturi podloge, temperaturi zraka, relativnoj vlažnosti i upojnosti podloge. 

IZDAŠNOST
Potrošnja proizvoda ovisi o upojnosti, poroznosti i stanju podloge.

	Vrsta podloge
	Prosječna potrošnja

	Standardne mineralne podloge
	0,13 – 0,15 kg/m²

	Vrlo upojne podloge
	prema stvarnoj upojnosti podloge

	Sustav "mokro na mokro"
	dva radna koraka prema upojnosti


Na izrazito upojnim, degradiranim ili kredastim, vapnastim podlogama preporučuje se nanošenje u dva radna koraka metodom „mokro na mokro”, pri čemu se drugi sloj nanosi prije potpunog sušenja prvog kako bi se postigla maksimalna dubina penetracije i konsolidacije podloge. 

PRIPREMA PODLOGE
Podloga mora biti čvrsta, nosiva, stabilna i očišćena od prašine, cementnog mlijeka, ostataka morta, ulja, masti, voska, boja, starih premaza, soli i svih drugih nečistoća koje mogu smanjiti dubinu penetracije i prionjivost sustava. Sve slabo vezane dijelove, stare premaze i degradirane slojeve potrebno je prethodno mehanički ukloniti do zdrave i nosive podloge. Nove cementne podloge, estrisi i žbuke moraju biti dovoljno očvrsnuti prije nanošenja proizvoda. Kod izrazito kredastih, vapnastih  i oslabljenih podloga preporučuje se prethodno provjeriti nosivost površinskog sloja te po potrebi ukloniti sve dijelove koji nisu čvrsto vezani. Prije izvođenja hidroizolacijskih ili sanacijskih radova podloga mora biti ravnomjerno impregnirana i stabilizirana.

PRIPREMA MATERIJALA
ORSOFIX V glass emulzija isporučuje se kao gotov proizvod spreman za neposrednu uporabu. Prije uporabe sadržaj ambalaže potrebno je kratko promiješati do postizanja potpuno homogene konzistencije. Proizvod se koristi u koncentratu te ga nije dopušteno razrjeđivati vodom niti drugim kemijskim sredstvima jer se time mogu promijeniti njegova deklarirana svojstva. Otvorenu ambalažu potrebno je nakon uporabe odmah dobro zatvoriti.

UGRADNJA
ORSOFIX V glass emulzija nanosi se na prethodno pripremljenu podlogu četkom, valjkom ili odgovarajućim uređajem za niskotlačno raspršivanje. Materijal je potrebno ravnomjerno rasporediti po cijeloj površini tako da potpuno impregnira površinski sloj podloge. Na standardnim mineralnim podlogama u pravilu je dovoljan jedan ravnomjerni sloj. Na vrlo upojnim, oslabljenim ili degradiranim podlogama preporučuje se nanošenje u dva radna koraka metodom „mokro na mokro”, pri čemu se drugi sloj nanosi prije nego što se prvi potpuno osuši. Time se postiže maksimalna dubina penetracije, konsolidacija podloge i ujednačavanje upojnosti. Kod pripreme podloga za hidroizolacijske sustave ORSOHIDROPLAST, ORSOpolybit 1K, ORSOpolybit 2K, ORSOpolyseal i druge ORSO polimercementne sustave, završni sloj može se nanositi nakon što se temeljni premaz povuče u podlogu, posuši, odnosno približno 1 do 3 sata, ovisno o temperaturi i uvjetima na gradilištu. Kod unutarnjih zidnih površina prije nanošenja disperzijskih boja ili dekorativnih završnih slojeva potrebno je pričekati potpuno sušenje temeljnog premaza. Na impregniranim površinama ne smije ostati višak materijala niti stvarati lokve. Eventualni višak potrebno je odmah ravnomjerno razvući ili ukloniti valjkom odnosno četkom.

Temperature ugradnje:

podloga +5°C min. do +25°C max,

zraka +5°C min. do +25°C max.
VAŽNE NAPOMENE

Proizvod nanositi isključivo na čvrste, nosive i pravilno pripremljene mineralne podloge. Ne nanositi na zaleđene podloge, podloge prekrivene vodom niti tijekom kiše ili drugih nepovoljnih vremenskih uvjeta. Na izrazito upojnim, oslabljenim ili kredastim, vapnastim podlogama preporučuje se nanošenje u dva radna koraka metodom „mokro na mokro” kako bi se postigla maksimalna dubina penetracije, učvršćivanje podloge i ujednačavanje upojnosti. Na površini ne smije ostati višak materijala niti stvarati lokve. Nakon impregnacije podloga mora biti ravnomjerno zasićena, bez stvaranja sjajnog filma na površini. Prije nanošenja sljedećih slojeva potrebno je pričekati potpuno sušenje temeljnog premaza. Kod primjene u sustavu ORSOHIDROPLAST, ORSOpolybit 1K, ORSOpolybit 2K, ORSOpolyseal i ostalim ORSO polimercementnim sustavima potrebno je pridržavati se uputa iz tehničkih listova pojedinih proizvoda. Proizvod nije namijenjen kao završni zaštitni premaz, već isključivo kao temeljni premaz za
impregnaciju, konsolidaciju i pripremu podloge. 
ALAT I ČIŠĆENJE
Za nanošenje koristiti: zidarske četke, ličilačke valjke, niskotlačne raspršivače, ručne tlačne prskalice, uređaje za raspršivanje tekućina. Sav alat i pribor potrebno je odmah nakon završetka rada oprati čistom vodom. Nakon sušenja proizvod se može ukloniti isključivo mehaničkim putem. 

PAKIRANJE

ORSOFIX V glass emulzija isporučuje se u plastičnim kanistrima: 1 kg , 5 kg , 10 kg. 

ROK UPORABE I SKLADIŠTENJE

Rok uporabe proizvoda iznosi 12 mjeseci od datuma proizvodnje u originalnoj, neoštećenoj i dobro zatvorenoj ambalaži. Proizvod skladištiti u suhim i zatvorenim prostorima pri temperaturi od +5 °C do +25 °C, zaštićen od smrzavanja, izravnog sunčevog zračenja i izvora topline. Otvorenu ambalažu nakon uporabe odmah dobro zatvoriti kako bi se spriječilo onečišćenje i isušivanje proizvoda. 

KONTROLA KVALITETE

Kontrola kvalitete provodi se tijekom svih faza proizvodnje u skladu s internim sustavom kontrole kvalitete tvrtke ORSO d.o.o. Kontrola obuhvaća:

· kontrolu ulaznih sirovina 

· internu kontrolu proizvodnje 

· laboratorijsku kontrolu fizikalno-kemijskih svojstava proizvoda 

· provjeru sukladnosti svake proizvodne serije 

· periodična ispitivanja u ovlaštenim i akreditiranim laboratorijima. 

Svaka proizvodna serija kontrolira se prije isporuke na tržište. 

MJERE SIGURNOSTI

Tijekom rada koristiti odgovarajuću osobnu zaštitnu opremu: zaštitne rukavice, zaštitne naočale, zaštitnu radnu odjeću. Izbjegavati dodir proizvoda s očima i kožom. U slučaju dodira s očima odmah isprati velikom količinom čiste vode te po potrebi zatražiti liječničku pomoć. Nakon završetka rada ruke oprati vodom i sapunom te koristiti zaštitnu kremu za njegu kože.

Za dodatne informacije pogledati važeći Sigurnosno-tehnički list (STL) proizvoda ORSOFIX V glass emulzija.

NAPOMENA

Tehnički podaci navedeni u ovom tehničkom listu dobiveni su laboratorijskim ispitivanjima i praktičnim iskustvima tvrtke ORSO d.o.o.

Navedene vrijednosti predstavljaju prosječne rezultate ispitivanja te mogu odstupati ovisno o uvjetima primjene i utjecajima izvan kontrole proizvođača.

PRAVNE NAPOMENE
ORSO d.o.o. jamči da su informacije navedene u ovom tehničkom listu temeljene na trenutačnim saznanjima i iskustvu.

Korisnik je dužan prije primjene proizvoda provjeriti njegovu prikladnost za predviđenu namjenu i uvjete uporabe.

ORSO d.o.o. ne preuzima odgovornost za štete nastale nepravilnom primjenom proizvoda, nepoštivanjem uputa ili neodgovarajućom izvedbom radova.

Zadržava se pravo izmjene tehničkih podataka radi unaprjeđenja proizvoda. Izdavanjem novog tehničkog lista sva prethodna izdanja prestaju važiti.

Korisnici su obvezni pridržavati se svih važećih zakona, propisa i postupaka koji se odnose na primjenu proizvoda.

